CELEX: 62014CA0185
Language: hu
Date: 2015-10-22 00:00:00
Title: C-185/14. sz. ügy: A Bíróság (második tanács) 2015. október 22-i ítélete (a Varhoven administrativen sad [Bulgária] előzetes döntéshozatal iránti kérelme) – „EasyPay” AD, „Finance Engineering” AD kontra Ministerski savet na Republika Bulgaria, Natsionalen osiguritelen institut (Előzetes döntéshozatal iránti kérelem — Postai átutalási szolgáltatás — 97/67/EK irányelv — Hatály — A postai átutalási szolgáltatás tekintetében kizárólagos jogot biztosító nemzeti szabályozás — Állami támogatás — Gazdasági tevékenység — Általános gazdasági érdekű szolgáltatások)

14.12.2015   
            
            
               HU
            
            
               Az Európai Unió Hivatalos Lapja
            
            
               C 414/4
            
         A Bíróság (második tanács) 2015. október 22-i ítélete (a Varhoven administrativen sad [Bulgária] előzetes döntéshozatal iránti kérelme) – „EasyPay” AD, „Finance Engineering” AD kontra Ministerski savet na Republika Bulgaria, Natsionalen osiguritelen institut
   (C-185/14. sz. ügy) (1)
   
   ((Előzetes döntéshozatal iránti kérelem - Postai átutalási szolgáltatás - 97/67/EK irányelv - Hatály - A postai átutalási szolgáltatás tekintetében kizárólagos jogot biztosító nemzeti szabályozás - Állami támogatás - Gazdasági tevékenység - Általános gazdasági érdekű szolgáltatások))
   (2015/C 414/05)
   Az eljárás nyelve: bolgár
   
      A kérdést előterjesztő bíróság
   
   Varhoven administrativen sad
   
      Az alapeljárás felei
   
   
      Felperesek:„EasyPay” AD, „Finance Engineering” AD
   
      Alperesek: Ministerski savet na Republika Bulgaria, Natsionalen osiguritelen institut
   
      Rendelkező rész
   
   
               1)
            
            
               A 2008. február 20-i 2008/6/EK európai parlamenti és tanácsi irányelvvel módosított, a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK európai parlamenti és tanácsi irányelvet úgy kell értelmezni, hogy nem tartozik ezen irányelv hatálya alá egy olyan postai átutalási szolgáltatás, amelynek segítségével a feladó, a jelen esetben az állam, pénzösszegeket küld a címzettnek az egyetemes postai szolgáltatással megbízott gazdasági szereplő közvetítésével.
            
         
               2)
            
            
               Az EUMSZ 107. cikk (1) bekezdését úgy kell értelmezni, hogy abban az esetben, ha a nyugdíjak folyósítását lehetővé tévő postai átutalás gazdasági tevékenységnek minősül is, akkor sem tartozik e rendelkezés hatálya alá az, ha valamely tagállam kizárólagos jogot biztosít a nyugdíjak postai átutalással történő folyósítására az alapügyben szereplőhöz hasonló vállalkozásnak, amennyiben e szolgáltatás olyan általános érdekű szolgáltatásnak minősül, amelynek ellentételezése az e vállalkozás által közszolgáltatási kötelezettségének végrehajtása tekintetében nyújtott szolgáltatások ellenértéke.
            
         
      (1)  HL C 194., 2014.6.24.